Álvaro Siza

miniatura|Fábrica Vitra, Weil am Rhein, 1991-94
miniatura|Facultade de Xornalismo da USC en Compostela, 1993

Álvaro Joaquim de Melo Siza Vieira, nado o 25 de xuño de 1933 en Matosinhos e coñecido como Álvaro Siza Vieira, é un arquitecto contemporáneo portugués.

 Traxectoria 
Inicialmente quixo ser escultor, pero acabou matriculándose en arquitectura na Universidade do Porto para non contrariar ao seu pai, principalmente tras visitar Barcelona a finais da década de 1940 e ver as obras de Antoni Gaudí.

Foi profesor da Escola Superior de Belas Artes do Porto entre 1966 e 1969 e profesor adxunto de Construción na Facultade de Arquitectura da mesma cidade desde 1976, da cal deseñou a súa nova sede a finais dos anos oitenta. Tamén foi profesor visitante nas universidades de Lausana, Pensilvania, Bogotá e Harvard.

Gañou o Premio Pritzker no ano 1992. O seu poético modernismo debuxa sobre o contexto para iluminar os trazos universais. Xunto con Fernando Távora é un referente da chamada Escola de arquitectura do Porto. O traballos dos dous arquitectos inspíranse no lugar en que se asentan, tratando de atopar o que se bota de menos nel e mantendo sempre unha forte ligazón entre o edificio e a natureza, o novo e o vello, o sensorial e o racional.

 Obras destacadas 
 1958, Restaurante da Boa Nova 
 1988, Schlesisches tor Housing en Berlín
 1988, Banco Borges e Irmão, Vila do Conde (Portugal)
 1988, Facultade de Arquitectura do Porto
 1993, Centro Galego de Arte Contemporánea (CGAC). Santiago de Compostela 
 1991 - 94, Fábrica Vitra, Weil am Rhein
 1994, Casa Vieira de Castro 
 1998, Pavillón de Portugal para a Exposición Universal de Lisboa
 2000, Facultade de Ciencias da Comunicación da USC en Santiago de Compostela
 2010, Paraninfo da Universidade do País Vasco, Bilbao
 2011, Auditorio Manzana del Revellín, Ceuta
 2013, Teatro-Auditorio en Llinars del Vallès, Barcelona
 2016, Museu Nadir Afonso, Chaves  
 2018, Igrexa de Saint-Jacques-de-la-Lande, nas aforas de Rennes.

 Premios e recoñecementos 
 Premio Príncipe de Gales da Universidade Harvard, Estados Unidos, 1988.
 Medalla de Ouro do Colexio de Arquitectos de Madrid, España, 1988.
 Premio Mies van der Rohe de Arquitectura Contemporánea polo proxecto do Banco Borges e Irmão, 1988.
 Premio Pritzker, 1992.
 Premio Nacional de Arquitectura de Portugal, 1993.
 Premio Wolf das Artes, 2001.
 Gran Premio Especial de Francia, 2005.
 Premio Luso-Español de Arte e Cultura, 2010.

 Exposicións 
 2014, marzo: Visións da Alhambra na Aedes am Pfefferberg, Berlín. Comisario: Arq. António ChoupinaA Perla de Granada permanece intacta no Frankfurter Allgemeine Zeitung do 5. Maio, 2014. Páx14
 2014, xuño: Visións da Alhambra no Vitra Campus, Weil am Rhein. Comisario: Arq. António ChoupinaThe Alhambra Project  no Vitra Design Museum do 13. Xuño, 2014
 2015, febreiro: Visións da Alhambra no Palacio de Carlos V, Granada. Comisario: Arq. António ChoupinaVisiones de la Alhambra  no Patronato de Alhambra y Generalife do 9. Febreiro, 2015
 2015, maio: Visións da Alhambra, no Museo Nacional de Arte, Arquitectura e Deseño, Oslo. Comisario: Arq. António Choupina - Visita Oficial do Presidente de Portugal á NoruegaÁlvaro Siza Vieira. Visions of the Alhambra  no Museo Nacional de Arte, Arquitectura y Deseño do 4. Maio, 2015
 2016, xullo: Visións da Alhambra, no Museo Aga Khan, Toronto. Comisario: Arq. António ChoupinaÁlvaro Siza Vieira. Gateway to the Alhambra no Museo Aga Khan do 23. Xullo, 2016

 Notas 

 Véxase tamén 
 Bibliografía 


 Ligazóns externas 
 Páxina web oficial de Álvaro Siza 
 Siza na Web dos Prizker 

Categoría:Arquitectos de Portugal do século XX
Categoría:Premio Pritzker
Categoría:Nados en Matosinhos
Categoría:Nados en 1933
Categoría:Alumnos da Universidade do Porto